7วันอันตรายเคลม32ล.
ประกันชีวิตสรุปยอด 7 วันอันตราย จ่ายสินไหม 32 ล้านบาท
17 ม.ค. 2556

ประกันชีวิตสรุปยอด 7 วันอันตราย จ่ายสินไหม 32 ล้านบาท
นางบุษรา อึ๊งภากรณ์ ผู้อำนวยการประกันชีวิตไทย เปิดเผยว่า ในช่วงเทศกาลปีใหม่ที่ผ่านมา ช่วงเวลา 7 วันอันตราย ระหว่างวันที่ 26 ธ.ค. 2555-2 ม.ค. 2556 ข้อมูลของกรมป้องกันและบรรเทาสาธารณภัย พบว่า มีผู้เสียชีวิตจากอุบัติเหตุในช่วงเทศกาลทั้งสิ้น 366 คน และผู้บาดเจ็บ 3,326 คน ซึ่งในจำนวนนี้มีการทำประกันชีวิตและประกันภัยอุบัติเหตุจำนวน 78 คน โดยมียอดรวมสินไหมเฉพาะรายที่เสียชีวิตทั้งสิ้น 32 ล้านบาท
“ในช่วงเทศกาลปีใหม่ที่ผ่านมา ซึ่งเป็นช่วงที่ประชาชนเดินทางไปยังต่างจังหวัดเป็นจำนวนมาก ทำให้เกิดการคมนาคมที่คับคั่ง ส่งผลให้เกิดอุบัติเหตุหลายกรณีมีทั้งการเสียชีวิตและบาดเจ็บ โดยรายงาน ทั้งนี้ บริษัทประกันชีวิตที่ได้รับประกันชีวิตไว้ทุกบริษัทกำลังเร่งดำเนินการจ่ายค่าสินไหมอย่างเร่งด่วน ทายาทของผู้เอาประกันภัยที่เสียชีวิตรายใดยังไม่ได้ยื่นเอกสารการขอรับเงินจากบริษัทประกันชีวิต ขอให้รีบติดต่อบริษัทประกันชีวิตด้วย มิฉะนั้นบริษัทประกันชีวิตไม่สามารถจ่ายค่าสินไหมให้ได้ 
“จากเหตุการณ์ครั้งนี้มีเรื่องที่น่าเสียดายที่มีผู้เสียชีวิตอีก 4 ราย ได้ทำประกันชีวิตไว้ แต่กรมธรรม์ประกันชีวิตขาดผลบังคับ จึงทำให้ไม่ได้รับความคุ้มครองจากประกันภัย จึงขอให้ผู้เอาประกันภัยได้ให้ความสำคัญของการชำระเบี้ยประกันภัยเมื่อครบกำหนดวันชำระ เพื่อรักษาสถานะของกรมธรรม์ประกันภัยไว้ เพราะหากเกิดเหตุไม่คาดฝันขึ้น กรมธรรม์ประกันชีวิตจะสามารถช่วยบรรเทาความเดือดร้อนหรือครอบครัวได้” นางบุษรา กล่าวแต่ในทางตรงกันข้ามเมื่อท่านมิได้ชำระเบี้ยประกันภัยตามกำหนด ปล่อยให้กรมธรรม์ประกันภัยขาดผลบังคับจะทำให้ไม่สามารถเรียกร้องค่าสินไหมใดๆจากบริษัทประกันภัยได้ ผู้ใดประสงค์จะทราบรายละเอียดเพิ่มเติมสอบถามได้ที่ฝ่ายประชาสัมพันธ์ สมาคมประกันชีวิตไทย โทร.06-330-7816 ต่อ 118”